
1990లో ‘ఆషికీ’ రిలీజైన రోజులవి. అప్పట్లో ఏ పాన్డబ్బాలో విన్నా ఆ సినిమా పాటలే, ఏ క్యాసెట్ షాప్లోకి వెళ్లినా ఆ పాటలు రికార్డ్ చేయించుకునేవారే..! ఇక ఆ సినిమాలోని ‘ధీరే ధీరే సే మెరి జిందగీ మే ఆనా..’ పాటైతే మరీనూ. ఇప్పటికీ సంగీత ప్రియుల సెల్ఫోన్లలో, ఎంపీ3 ప్లేయర్లలో ఈ పాట వినిపిస్తూనే ఉంది. అయితే 2015 నుంచి మళ్లీ ‘ధీరే ధీరే సే..’ పాట కాస్త కొత్తగా.. ఇంకాస్త గమ్మత్తుగా వినిపించసాగింది. పాట చూస్తే.. హృతిక్ రోషన్, సోనమ్కపూర్ల జోడీ అభినయం లవర్స్కు కొత్త ఆషికీని పరిచయం చేసింది. ర్యాప్ సింగర్ యోయో సింగ్ సరికొత్తగా పాడిన ఈ పాటను టి-సిరీస్.. హృతిక్ రోషన్, సోనమ్కపూర్పై చిత్రీకరించింది. అలా 2015లో యూట్యూబ్కెక్కిన ఈ పాట రెండేళ్లలో 20 కోట్ల హిట్లను కొల్లగొట్టి రికార్డు సృష్టించింది. 20 కోట్ల మంది వీక్షించిన తొలి భారతీయ వీడియో పాటగా గుర్తింపు పొందింది. హనీసింగ్ ర్యాప్ టెంపోకు హృతిక్-సోనమ్ జోడి రొమాంటిక్ టచ్ తోడవ్వడంతో 90ల్లో యువతను ఒక ఊపు ఊపిన ‘ధీరే ధీరే సే..’ మళ్లీ ఇరవై ఏడేళ్ల తర్వాత అదే స్థాయిలో ప్రేక్షకులను అలరిస్తోంది.

1990loo ‘aashiki’ rileejaina rojulavi. appatlo e pandabbalo vinna aa sinima paatale, e casset shaploki vellina aa paatalu recard cheyinchukunevare..! ika aa cinemaaloni ‘dheere dheere see meri jindagii mee ana..’ paataithe mareenuu. ippatikee sangeeta priyula selphonlalo, empy3 playerlalo ee paata vinipistuunee undi. ayithe 2015 nunchi malli ‘dheere dheere see..’ paata kaasta kottagaa.. inkaasta gammattugaa vinipinchasaagindi. paata chuste.. hritik roshan, sonamkapurla jody abhinayam loversku kotta aashikeeni parichayam chesindi. ryap singar yoyo sing sarikottagaa paadina ee paatanu ti-siries.. hritik roshan, sonamkapurpai chitreekarinchindi. alaa 2015loo yootubkekkina ee paata rendellalo 20 kotla hitlanu kollagotti rikaardu srushtinchindi. 20 kotla mandi veekshinchina toli bhaarateeya veedio paatagaa gurtimpu pondindi. hanising ryap tempoku hritik-sonam jodi romantic tuth thodavvadamtho 90llo yuvatanu oka oopu oopina ‘dheere dheere see..’ malli iravai edella tarvaata adhe sthaayilo prekshakulanu alaristondi.